उसके बाद स्वप्ना बर्मन ने दांत दर्द के बावजूद हेप्टाथलन में गोल्ड मेडल जीतकर इतिहास रचा. वह इन खेलों में हेप्टाथलन में सोने का तमगा जीतने वाली पहली भारतीय हैं. 21 वर्षीय बर्मन ने दो दिन तक चली सात स्पर्धाओं में 6026 अंक बनाए. इस दौरान उन्होंने ऊंची कूद (1003 अंक) और भाला फेंक (872 अंक) में पहला तथा गोला फेंक (707 अंक) और लंबी कूद (865 अंक) में दूसरा स्थान हासिल किया था. उनका खराब प्रदर्शन 100 मीटर (981 अंक, पांचवां स्थान) और 200 मीटर (790 अंक, सातवां स्थान) में रहा.